Էգլե Շպոկայտե

Էգլե Շպոկայտե (, ), լիտվացի բալետի պարուհի և խորեոգրաֆ, Լիտվայի օպերայի և բալետի թատրոնի առաջին բալերինան 1989-2011 թվականներին, «Էգլե Շպոկայտեի բալետի դպրոցի» գեղարվեստական ղեկավար։ Լիտվայի ազգային մրցանակի դափնեկիր։

Կենսագրություն
Էգլե Շպոկայտեն ծնվել է 1971 թվականի հունվարի 15-ին Վիլնյուսում։ Սովորել է Վիլնյուսի պարարվեստի ուսումնարանում, որն ավարտելուց հետո՝ 1989 թվականին, ընդունվել է Վիլնյուսի օպերայի և բալետի թատրոնի բալետի խումբ։ 1994-1996 թվականներին չորս անգամ արժանացել է բալետի պարողների միջազգային մրցույթների մրցանակների։ Վիլնյուսի օպերայի և բալետի թատրոնում աշխատել է մինչև 2011 թվականը՝ գլխավոր դերակատարումներով հանդես գալով տարբեր ներկայացումներում։

Էլգե Շպոկայտեն աշխատել է բալետի վարպետներ Լ. Շուլգայի (L. Shulga) ու Իոնաս Կատակինասի (Jonas Katakinas), ինչպես նաև ռուս մանկավարժ Նինել Կուրգապկինի ու Քսենյա Տեր-Ստեպանովայի հետ։ Շպոկայտեի պարընկերներից է եղել Իգոր Եբրան։

Էգլե Շպոկայտեն մասնակցել է այնպիսի խորեոգրաֆների բեմադրություններին, ինչպիսիք են Վլադիմիր Վասիլևը, Գեորգի Ալեքսիձեն, Կշիշտոֆ Պաստորը, Բորիս Էյֆմանը, Ալեքսեյ Ռատմանսկին, Ջերալդ Արպինոն, Ալլա Սիգալովան, Կիրիլ Սիմոնովը, ինչպես նաև ռեժիսոր Էյմունտաս Նյակրոշյուսի ներկայացումներին։ Շպոկայտեն պարել է նաև երաժիշտներ Մստիսլավ Ռոստրոպովիչի ու Գիդոն Կրեմերի համերգների ժամանակ։

2009 թվականին Էգլե Շպոկայտեն դարձել է Մայա Պլիսեցկայայի և Ռոդիոն Շչեդրինի հիմնադրամի մրցանակի դափնեկիր։ Նույն թվականին նա իր գործընկերոջ՝ Քրիստինա Սլեսորայտենեի (Sliesoraitienė) հետ ստեղծել է բալետի դպրոց, որ կոչվել է Eglė Špokaitė and Kristina Sliesoraitienė Ballet School, 2011 թվականին դպրոցի անունը կրճատվել է և դարձել «Էգլե Շպոկայտեի բալետի դպրոց» (Eglė Špokaitė Ballet School): Էգլե Շպոկայտեն այդ դպրոցի գեղարվեստական ղեկավարն է։

2015 թվականի մարտին Էգլե Շպոկայտեն Կաունասի ազգային երաժշտական թատրոնում բեմադրել է «Երկնագույն Դանուբ» բալետը։

Անձնական կյանք 
Էգլե Շպոկայտեն ամուսնացած է գիտնական և լուսանկարիչ Դայնյուս Մաչիկենասի հետ։ Ապրում է Սան Դիեգոյում (ԱՄՆ) և Վիլնյուսում (Լիտվա)։

Դերեր ներկայացումներում
Բալետ
 Ժիզել, «Ժիզել », խմբագրումը և բեմադրությունը՝ Օ. Վինոգրադովի
 1993 - Ջուլիետ, «Ռոմեո և Ջուլիետ», խորեոգրաֆիան՝ Վ. Վասիլևի
 1994 - Կիտրի և Մերսեդես, «Դոն Կիխոտ», խմբագրումը՝ Վլադիմիր Վասիլևի
 1996 - Ավրորա, «Քնած գեղեցկուհին», խորեոգրաֆիան՝ Մարիուս Պետիպի
 1996 - Մաշա, «Շելկունչիկ», բեմադրությունը՝ Անդրեյ Մելանինի
 Կարմեն, «Կարմեն», խորեոգրաֆիա՝ Կշիշտոֆ Պաստորի
 1998 - Հիպոլիտա, «Ամառային գիշերվա երազ», լիբրետոն և խորեոգրաֆիան՝ Կշիշտոֆ Պաստորի
 1998 - Մարինա, «Հույն Զոռբան», լիբրետոն և խորեոգրաֆիան՝ Լեոնիդ Մյասինի
 2001 - Բալերինա, «Կարմիր Ժիզել», լիբրետոն և խորեոգրաֆիան՝ Բորիս Էյֆմանի
 2003 - Կայսրուհի, «Ռուս Համլետ», լիբրետոն և խորեոգրաֆիան՝ Բորիս Էյֆմանի
 2004 - Օդետա և Օդիլիա, «Կարապի լիճ», խորեոգրաֆիան՝ Մարիուս Պետիպի և Լև Իվանովի
 2005 - Դեզդեմոնա, «Դեզդեմոնա», խորեոգրաֆիան՝ Կիրիլ Սիմոնովի
 2005 - Աննա Կարենինա, «Աննա Կարենինա», խորեոգրաֆիան՝ Ալեքսեյ Ռատմանսկու
 2006 - Ընտրյալ, Սուրբ գարուն
 2009 - Ջուլիետ, «Ռոմեո և Ջուլիետ», խորեոգրաֆիան՝ Կիրիլ Սիմոնովի
 2010 - Օլիմպիա, «Կոպելիա», խորեոգրաֆիան՝ Կիրիլ Սիմոնովի

Դրամատիկական թատրոն
 Դեզդեմոնա, «Օթելլո», Վիլյամ Շեքսպիր, ռեժիսոր՝ Էյմունտաս Նյակրոշյուս

Բեմադրություններ
2015 - «Երկնագույն Դանուբ», երաժշտությունը՝ Յոհան Շտրաուսի, Կաունասի ազգային երաժշտական թատրոն, լիբրետոն՝ Էգլե Շպոկայտեի

Ֆիլմագրություն
 2005 - «Օթելլո», Վիլյամ Շեքսպիր, ռեժիսոր՝ Էյմունտաս Նյակրոշյուս (Վիլնյուսի ռուսական դրամատիկական թատրոն)
 2006 - «Ռուս Համլետ», Բորիս Էյֆման

Պարգևներ և կոչումներ 
 1994 - Բալետի արտիստների «Արաբեսկ» միջազգային մրցույթի I մրցանակ և հատուկ մրցանակ (Պերմ, Ռուսաստան)
 1994 - Բալետի արտիստների «Майя’94» միջազգային մրցույթի III մրցանակ (Սանկտ Պետերբուրգ, Ռուսաստան)
 1994 - «Լիտվայի բալետի լավագույն պարուհի»
 1995 - Բալետի արտիստների միջազգային մրցույթի առաջին մրցանակ Հելսինկիում
 1996 - Բալետի արտիստների միջազգային մրցույթի առաջին մրցանակ և ոսկե մեդալ Նագոայում (Япония)
 1996 - Լիտվայի մեծ իշխան Գյադիմինասի չորրորդ աստիճանի շքանշան
 1996 - Լիտվայի ազգային մրցանակ
 2002 - Operos Svyturiai, ազգային մրցանակ «Տարվա բալերինա» անվանակարգում (Վիլնյուս, Լիտվա)
 2003 - Operos Svyturiai, ազգային մրցանակ «Տարվա բալերինա» անվանակարգում (Վիլնյուս, Լիտվա)
 2003 - Բալետի մենակատարների մրցանակ, Հանդիսատեսի համակրանք մրցանակ (Վիլնյուս)
 2003 - Բեմական ոսկե խաչ (:lt:Auksinis scenos kryžius, Լիտվայի թատերական բարձրագույն մրցանակ) - բալետի ու պարի բնագավառում ունեցած նշանակալի ձեռքբերումների համար (Վիլնյուս)
 2006 - Բեմական ոսկե խաչ - բալետի ու պարի բնագավառում ունեցած նշանակալի ձեռքբերումների համար (Վիլնյուս)
 2009 - Մայա Պլեսիցկայայի ու Ռոդիոն Շչեդրինի միջազգային հիմնադրամի մրցանակ - բալետի արվեստին ցկյանս նվիրվածության համար
 2011 - Բեմական ոսկե խաչ Լեո Դելիբի «Կոպելիա» բալետում Օլիմպիայի դերը համար

Ծանոթագրություններ

Արտաքին հղումներ
 Պաշտոնական կայք 
 Էգլե Շպոկայտեի կարիերան
 Լուրեր Արևելյան Եվրոպայից 
 Эгле Špokaitė բալետի դպրոց

Լիտվացի բալետի պարուհիներ
Լիտվայի ազգային մրցանակի դափնեկիրներ